ನಾನು ತಂದೆಯ ಅಧಿಕಾರ, ಆಸ್ತಿಯನ್ನು ಅನುಭವಿಸ್ತಿಲ್ಲ ಉದ್ಧವ್ ಠಾಕ್ರೆ ವಿರುದ್ಧ ಕಂಗನಾ ಮತ್ತೆ ಗುಡುಗು ಸುಶಾಂತ್ ಸಿಂಗ್ ರಾಜಪೂತ್ ಸಾವಿನ ಪ್ರಕರಣದಿಂದ ಆರಂಭವಾದ ಕಂಗನಾಶಿವಸೇನೆ ಜಟಾಪಟಿ ದಿನದಿಂದ ದಿನಕ್ಕೆ ಬೆಳಿತಾನೇ ಇದೆ. ಶಿವಸೇನೆ ಮುಖಂಡ ಸಂಜಯ್ ರಾವತ್ ಹರಾಮ್ಕೋರ್ ಹೇಳಿಕೆ, ಕಂಗನಾ ಮನೆ ಧ್ವಂಸ, ಕಂಗನಾ ಮುಂಬೈ ಆಗಮನ ತಡೆಗೆ ಪ್ರತಿಭಟನೆ, ಕಂಗನಾರ ಏಕವಚನ ಹೇಳಿಕೆ.. ಹೀಗೆ ನಟಿ ಹಾಗೂ ಸರ್ಕಾರದ ನಡುವಿನ ಬಿರುಕು ದೊಡ್ಡದಾಗ್ತಾನೇ ಬಂದಿದೆ. ನಿನ್ನೆ ದಸರಾ ಕಾರ್ಯಕ್ರಮದ ವೇದಿಕೆಯನ್ನು ಬಳಸಿಕೊಂಡ ಮಹಾರಾಷ್ಟ್ರ ಸಿಎಂ ಉದ್ಧವ್ ಠಾಕ್ರೆ, ಕಂಗನಾ ಹಾಗೂ ಹಿಮಾಚಲ ಪ್ರದೇಶದ ವಿರುದ್ಧ ಪರೋಕ್ಷವಾಗಿ ಹರಿಹಾಯ್ದಿದ್ದರು. ಮುಂಬೈ, ಪಾಕ್ ಆಕ್ರಮಿತ ಕಾಶ್ಮೀರ. ಇಲ್ಲಿ ಡ್ರಗ್ ವ್ಯಸನಿಗಳು ಹೇರಳವಾಗಿ ಸಿಗ್ತಾರೆ ಎಂದು ಬಿಂಬಿಸುತ್ತಿರುವವರಿಗೆ, ನಮ್ಮ ಮನೆಗಳಲ್ಲಿ ನಾವು ತುಳಸಿ ಬೆಳೆಸುತ್ತೇವೆ, ಗಾಂಜಾ ಅಲ್ಲ ಎಂಬುದು ಗೊತ್ತಿಲ್ಲ. ಗಾಂಜಾ ಬೆಳೆಯೋದು ನಿಮ್ಮ ರಾಜ್ಯದಲ್ಲಿ, ಮಹಾರಾಷ್ಟ್ರದಲ್ಲಿ ಅಲ್ಲ ಅಂತಾ ಕಂಗನಾಗೆ ಉದ್ಧವ್ ಠಾಕ್ರೆ ತಿರುಗೇಟು ನೀಡಿದ್ದರು. ತನ್ನ ರಾಜ್ಯದ ಬಗ್ಗೆ ಮಹಾರಾಷ್ಟ್ರ ಸಿಎಂನಿಂದ ಈ ರೀತಿಯ ಆರೋಪ ಬಂದಿದ್ದೇ ತಡ, ಬಾಲಿವುಡ್ ನಟಿ ಕೆಂಡಾಮಂಡಲವಾಗಿದ್ದಾರೆ. ಸರಣಿ ಟ್ವೀಟ್ ಮಾಡಿರುವ ಕಂಗನಾ, ಉದ್ಧವ್ ಠಾಕ್ರೆಯನ್ನು ತೀವ್ರ ತರಾಟೆಗೆ ತಗೊಂಡಿದ್ದಾರೆ. ತನ್ನ ರಾಜ್ಯ ದೇವಭೂಮಿ ಎಂದು ಸಾರಿ ಹೇಳಿದ್ದಾರೆ. ಹಿಮಾಚಲ, ತಾಯಿ ಪಾರ್ವತಿಯ ಜನ್ಮಭೂಮಿ. ಮಹಾದೇವ ಶಿವನ ಕರ್ಮಭೂಮಿ. ಇಲ್ಲಿನ ಪ್ರತಿ ಕಣಕಣದಲ್ಲೂ ಶಿವಪಾರ್ವತಿ ನೆಲೆಸಿದ್ದಾರೆ. ಆದ್ದರಿಂದಲೇ ಇದನ್ನು ದೇವಭೂಮಿ ಎನ್ನುತ್ತಾರೆ. ಒಬ್ಬ ಮುಖ್ಯಮಂತ್ರಿಯಾಗಿ ಮತ್ತೊಂದು ರಾಜ್ಯದ ಬಗ್ಗೆ ಕೀಳಾಗಿ ಮಾತನಾಡಿ, ನಿಮ್ಮ ರಾಜ್ಯದ ಗೌರವಕ್ಕೆ ಧಕ್ಕೆ ತಂದಿದ್ದೀರಾ ಕಂಗನಾ ರಣಾವತ್, ಬಾಲಿವುಡ್ ನಟಿ ಇಷ್ಟಕ್ಕೆ ಶಾಂತರಾಗದ ಕಂಗನಾ, ಉದ್ಧವ್ ಠಾಕ್ರೆ ವಿರುದ್ಧ, ಅವರ ರಾಜಕೀಯದ ವಿರುದ್ಧ ಮತ್ತೊಮ್ಮೆ ಗುಡುಗಿದ್ದಾರೆ. ಜೀವನ ನಡೆಸೋದಕ್ಕೆ ಮುಂಬೈಗೆ ಬರಲೇ ಬೇಕು ಎಂದಿದ್ದ ಠಾಕ್ರೆಗೆ, ಮಹಾರಾಷ್ಟ್ರವೇನು ನಿಮ್ಮ ಸ್ವಂತದ್ದಾ? ಎಂದು ಖಾರವಾಗಿ ಪ್ರಶ್ನಿಸಿದ್ದಾರೆ. ಹಿಮಾಚಲದ ಸೌಂದರ್ಯದಂತೆ, ಮುಂಬೈ ಒದಗಿಸುವ ಅವಕಾಶಗಳು ಕೂಡ ಪ್ರತಿಯೊಬ್ಬ ಭಾರತೀಯನಿಗೆ ಸೇರಿವೆ. ನಿಮ್ಮ ಕೊಳಕು ಭಾಷಣದಿಂದ ಭಾರತೀಯರಲ್ಲಿ ಭೇದ ಮೂಡಿಸಬೇಡಿ. ಕುಟುಂಬ ರಾಜಕಾರಣದ ಅತೀ ಕೆಟ್ಟ ಉತ್ಪನ್ನವಾಗಿರುವ ನಿಮ್ಮ ಹಾಗೆ, ನಾನು ನನ್ನ ತಂದೆಯ ಅಧಿಕಾರ ಹಾಗೂ ಆಸ್ತಿಯನ್ನು ಅನುಭವಿಸುತ್ತಿಲ್ಲ. ನಾನು ಸ್ವಂತವಾಗಿ ಬೆಳೆದಿರುವ ನಿಮ್ಮ ಮಗನ ವಯಸ್ಸಿನ ಮಹಿಳೆ ಎಂದು ತೀಕ್ಷ್ಣವಾಗಿ ಆಕ್ರೋಶ ಹೊರಹಾಕಿದ್ದಾರೆ.